NÁRODNÁ RADA SLOVENSKEJ REPUBLIKY

**V. volebné obdobie**

**––––––––––––––––––––––––––––––––––––––––––––––––––––––––-**

Číslo: 2704/2010

**176a**

# S p r á v a

Výboru Národnej rady Slovenskej republiky pre financie a rozpočet o výsledku prerokovania Petície proti diskriminácii slovenského piva (tlač 176)

Petíciu proti diskriminácie slovenského piva (tlač 176) (ďalej len „petíciu“) pridelil predseda Národnej rady Slovenskej republiky rozhodnutím č. 166 z 10. novembra 2010 Výboru Národnej rady Slovenskej republiky pre financie a rozpočet s tým, že za gestorský výbor určil Výbor Národnej rady Slovenskej republiky pre financie a rozpočet, ktorý podá správu o výsledku prerokovania uvedenej petície vo výbore.

 **Výbor Národnej rady Slovenskej republiky pre financie a rozpočet** prerokoval petíciu dňa 18. novembra 2010 a uznesením č. 59

1. konštatoval, že

* do Kancelárie Národnej rady SR bolo dňa 13. októbra 2010 doručených spolu 9 378 petičných hárkov s udávaným počtom 173 172 podpisov občanov;
* z toho bolo preskúmaných 6 500 petičných hárkov, ktoré obsahovali 104 234 právoplatných podpisov a 25 655 neplatných podpisov, to znamená, že uvedená petícia spĺňa podmienky ustanovenia § 133 ods. 3 zákona č. 350/1996 Z. z. o rokovacom poriadku NR SR v znení neskorších predpisov;
1. odporučil

 Národnej rade Slovenskej republiky

* + 1. prerokovať Petíciu proti diskriminácii slovenského piva (tlač 176)

podľa zákona č. 85/1990 Zb. o petičnom práve v znení neskorších predpisov a v súlade s § 133 ods. 3 zákona č. 350/1996 Z. z. o rokovacom poriadku Národnej rady SR v znení neskorších predpisov;

* + 1. Petíciu proti diskriminácii slovenského piva (tlač 176) zobrať

na vedomie;

Výbor Národnej rady Slovenskej republiky pre financie a rozpočet ako gestorský výbor schválil túto správu svojím uznesením č. 115 z 26. novembra 2010, v ktorom určil za spravodajcu výboru poslanca **Antona Marcinčina**.

 Zároveň ho poveril predniesť správu na schôdzi Národnej rady Slovenskej republiky a aby navrhol postup pri jej hlasovaní o návrhoch, ktoré vyplynuli z rozpravy a hlasovať o predmetnej petícii ihneď po ukončení rozpravy k nej

Návrh uznesenia Národnej rady Slovenskej republiky je prílohou tejto správy.

Bratislava 26. novembra 2010

**Jozef** **K o l l á r, v. r.**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

V. volebné obdobie

––––––––––––––––––––––––––––––––––––––––––––––––––––––––––––––

Číslo: 2704/2010

**Návrh**

**U z n e s e n i e**

**NÁRODNEJ RADY SLOVENSKEJ REPUBLIKY**

**z .... decembra 2010**

k  Petícii proti diskriminácii slovenského piva (tlač 176)

**Národná rada Slovenskej republiky**

 **A. b e r i e n a  v e d o m i e**

 Petíciu proti diskriminácii slovenského piva (tlač 176)